Alvin Lee (eredeti nevén Graham Anthony Barnes) (Nottingham, 1944. december 19. – Estepona, Spanyolország, 2013. március 6.) gitáros, énekes, a brit Ten Years After alapító tagja és fő dalszerzője volt. Zenei karrierjét még tinédzserként kezdte az 1960-as évek legelején, számos formációban felbukkanva. Közöttük volt az "Atomites" nevű formáció, melynek tagja volt Leo Lyons is, a Ten Years After későbbi basszusgitárosa. 1967-ben vették fel a Ten Years After nevet, a nagy áttörést pedig az 1969-es Woodstocki fesztivál-on való fellépés hozta meg számukra.